Diari Oficial de la Generalitat Valenciana


Sumari del DOGV 4445, del 21-02-2003 (2003/1844)

RESOLUCIÓ de 14 de febrer de 2003, del conseller d'Economia, Hisenda i Ocupació, per la qual es modifica la Resolució de 10 de desembre de 2002, que fixà els preus màxims per a l'any 2003 dels servicis de les residències de temps lliure de la Generalitat Valenciana i determinà les dates de les temporades especials corresponents a les festes de Sant Josep i de Sant Joan.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2003/02/14/(1)/dof/vci/html**

### Dades del document

Número de DOGV
:   4445

Data del DOGV
:   21-02-2003

Secció del DOGV
:   I. DISPOSICIONS GENERALS

Número del document
:   2003/1844


Data del document
:   14-02-2003

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * infraestructura turística
    * llista de preus

RESOLUCIÓ de 14 de febrer de 2003, del conseller d'Economia, Hisenda i Ocupació, per la qual es modifica la Resolució de 10 de desembre de 2002, que fixà els preus màxims per a l'any 2003 dels servicis de les residències de temps lliure de la Generalitat Valenciana i determinà les dates de les temporades especials corresponents a les festes de Sant Josep i de Sant Joan. [2003/F1844]
  
L'Orde de 8 d'abril de 1998, de la Conselleria d'Ocupació, Indústria i Comerç (DOGV n° 3.223, de 16.04.1998), per la qual s'establix el règim de funcionament i estades de les residències de temps lliure de la Generalitat Valenciana, establix en l'article 3.1 que els preus màxims dels servicis prestats per estes seran autoritzats amb caràcter anual per mitjà de la resolució corresponent.
  
Amb fonament en eixe mandat, per la Resolució de 10 de desembre de 2002 (DOGV de 16.12.2002) es va autoritzar els concessionaris de les residències de temps lliure de la Generalitat a percebre en l'any 2003, pels servicis que presten als usuaris, els preus màxims que s'especificaven en el seu annex.
  
D'altra banda, el concessionari de la residència de temps lliure de Puig ha hagut d'afrontar les inversions en elements tant estructurals com de directa repercussió en el confort i benestar dels usuaris de la residència l'amortització de les quals no és possible si no s'incrementen els preus d'estada, almenys prenent en consideració la part alíquota de les inversions mencionades en segon terme. Per això s'ha fixat com a base de càlcul la seua quantia prorratejada pel nombre d'estades hagudes en passats exercicis i la resultant és el que s'imputa als preus fixats com màxims en la resolució mencionada de 10 de desembre passat.
  
Per tot això, resolc:
  
Primer
  
S'autoritza el concessionari de la residència de temps lliure de la Generalitat Valenciana de Puig a incrementar en 2.10 euros en l'any 2003, pels servicis que presten als usuaris, els preus màxims indicats en l'annex de la Resolució de 10 de desembre de 2002, que, en conseqüència, queden modificats com s'indica en l'annex de la present resolució.
  
Segon
  
La present resolució es publicarà en el Diari Oficial de la Generalitat Valenciana.
  
València, 14 de febrer de 2003.- El conseller d'Economia, Hisenda i Ocupació: Vicente Rambla Momplet.
  
Annex
  
Preus màxims autoritzats que podrà percebre el concessionari de la residència de temps lliure de Puig en l'any 2003
  
Preus per servici d'estades en règim de pensió completa:
  
a.1) Preus que regiran en la temporada mitja/baixa: 24,78 euros per persona i dia en habitació de dues o més places ocupades. 34,49 euros per persona i dia en habitació que s'ocupe individualment.
  
a.2) Preus que regiran en les temporades alta i especials que s'establisquen: 31,47 euros per persona i dia en habitació de dues o més places ocupades. 43,28 euros per persona i dia en habitació ocupada individualment.
  
b) Preus pels altres servicis: es mantenen els indicats en l'annex a la Resolució de 10 de desembre de 2002.
  
Els preus fixats en la relació anterior no inclouen les consumicions de cafeteria, servicis discrecionals d'animació, ni altres activitats d'oci en què participen voluntàriament els residents, organitzades per estos, o concertades per ells amb empreses turístiques o amb el concessionari de la residència.


Còpia Permalink ELI